Юкъара юьртабахаман политика — Европан экономикан юкъараллин программех уггар шираниг ю, цуьнан хала меттиг а ю[17]. Политико юьртабахаман сурсат совдаккхаран , дааран сурсаташ цхьанаэшшара латтадаран, юьртабахамехь къахьоьгучу бахархойн дахар хьакъ долуш туокхе даран, йохк-эцара цхьанаэшшара яран, ткъа иштта сурсаташна хьекъале мехаш латтадаран Ӏалашо хӀоттайо[18]. Дукха хан йоццуш уьш леладора субсидеш луш, мехашна юкъагӀерташ. 70-гӀа а, 80-гӀа а шерашкахь юьртабахаман политикан хьашташна латтадора Европан юкъараллин бюджетан кхааннах ши дакъа[17], 2007—2013 шерашна оцу статьян харжан дакъа охьадаьлла 34 % кхаччалц[19].